1.pielikums pie iepirkuma

Nr. RVPIKSD 2025/11 nolikuma

**TEHNISKĀ SPECIFIKĀCIJA**

**2025. gada Rīgas vasaras kultūras programmas pasākumu**

**saturiskā izstrāde un realizēšana**

2025. gada Rīgas vasaras kultūras programma (turpmāk – Programma) iecerēta kā daudzveidīgu pasākumu kopums mēneša garumā no 2025. gada 1. līdz 30. augustam.

Programmas saturu veidos daudzveidīgi, plašai auditorijai paredzēti publiski brīvi pieejami kultūras pasākumi[[1]](#footnote-1) Rīgas pilsētas publiskajā ārtelpā[[2]](#footnote-2) dažādās norises vietās, iedalot Programmu trijās tematiskās daļās:

* Muzikālās parku programmas no 1. līdz 29. Augustam 3 (trīs) pastāvīgās norises vietās Vērmanes dārzā, Dzegužkalna parkā un Dauderu parkā;
* Rīgas 824. dzimšanas dienas svinības 16. augustā dažādās norises vietās Vecrīgā, 11. novembra krastmalā, Vērmanes dārzā un Uzvaras parkā[[3]](#footnote-3);
* Apkaimju svētki un pasākumi 2., 9., 23. un 30. augustā Dreiliņkalna parkā, Nordeķu parkā[[4]](#footnote-4), Ēbelmuižas parkā un Vakarbuļļu pludmalē.

Programmas uzdevumi:

* Piedāvāt mākslinieciski augstvērtīgu un daudzveidīgu kultūras programmu;
* Veicināt sabiedrības saliedēšanu un lojalitāti, piederības sajūtu savai pilsētai;
* Veicināt kultūras jaunradi Rīgas pilsētā;
* Nodrošināt pieejamību dažādām auditorijām;
* Ievērot balansu starp izklaidi un kultūru, tradicionālo un laikmetīgo;
* Ievērot ilgtspējības principus;
* Nodrošināt kultūras pieejamību plašākā pilsētas teritorijā.

Programmas mērķis: ir turpināt mūsdienīgu un izteikti daudzveidīgu kultūras pasākumu norisi dažādās Rīgas apkaimēs, kuri no vienas puses aktualizē Rīgas tradīcijas –vēsturi un kultūras mantojumu, bet no otras puses piedāvā kvalitatīvu izklaidi, kultūras norises un aktuālu, iedzīvotājus iesaistošu programmu.

Programma šogad notiks ar saukli “RAKSTU**RĪGA**”, aicinot pilsētas dzimšanas dienas mēnesī paskatīties uz mums visiem tik labi zināmo un iemīļoto Rīgu ar jaunu skatu – meklēt iedvesmu vēsturiskos rakstu darbos un tradīcijās, pāršķirt jaunu lapu un kaldināt novatoriskas idejas pilsētas nerimtīgajā laika un notikumu grāmatā, kā arī šķetināt pilsētas raksturu un tai raksturīgās iezīmes!

RAKSTU RĪGA – radīsim kopīgu iedvesmu rakstītā vārda bagātībās, atzīmējot 500 gadus kopš izdota pirmā grāmata latviešu valodā, lūkosim godināt tradīcijas un pilsētas vēsturi, meklēsim iedvesmu Rīgas rakstos – literatūrā, hronikās, publicistikā un darbos, kas atklāj ne vien sadzīvi, bet arī sniedz dziļas un piesātinātas idejas!

RAKSTU RĪGA – rakstīsim kopā pilsētas jaunāko laiku vēsturi, tagadni un nākotni, nebīsimies laikmetīgā, eksperimentālā un izaicinošā! Katram mūsu vārdam ir sava vieta un savs svars!

RAKSTURĪGA – atklāsim pilsētas raksturu un meklēsim raksturīgo kā Vecrīgas ielās, Daugavmalā un pilsētas parkos, tā apkaimju ieliņu labirintos, kur, iespējams, slēpjas vēl neatklāti dārgumi un pāri visam – kopā būšanas un savas pilsētas godināšanas prieks!

Atsevišķiem Programmas pasākumiem piešķirti īpaši saukļi, kas izteic pasākuma saturu un noskaņu, piemēram, Rīgas dzimšanas dienas pasākumiem – “Svini, Rīga!”, Muzikālajām parku programmām “Skani, Rīga!” u. tml.

Visas Programmas komunikācija iekļausies vienotā zīmola “Rīgas vasara” komunikācijas kampaņā ar vienotu tīmekļa vietni un kampaņu.

Gatavojot pieteikumu iepirkuma daļai “Apkaimju svētki un pasākumi”, pretendentiem jāvērš uzmanība, lai piedāvātā pasākuma programma atspoguļo Programmas izvirzītos uzdevumus un, ņemot vērā konkrētā pasākuma specifiku, var atbildēt apstiprinoši uz šādiem jautājumiem:

1. Vai pasākuma programmas izstrādē ir ņemta vērā konkrētās apkaimes/apkaimju specifika – vēsture, kultūra, lokālās tradīcijas, tajā darbojošās kultūras/sporta/izglītības iestāžu iestrādes un dalība svētku notikumos?

2. Vai pasākuma programmas izstrādes procesā ir notikušas sarunas un veidotas sadarbības ar vietējās kopienas pārstāvjiem un to pārstāvošajām biedrībām, kā arī ar Apkaimju iedzīvotāju centru?

3. Vai pasākuma programmā ir iekļauti jaundarbi un/vai aktivitātes, kas veicina laikmetīgās kultūras pārstāvniecību?

4. Vai pasākumu programmā ir kultūrizglītojoši aspekti?

5. Vai programmas pasākumi ir pieejami cilvēkiem ar īpašām vajadzībām, kā arī dažādām sociālām sabiedrības grupām?

6. Vai pasākuma programmas realizācijā ir ņemti vērā ilgtspējas aspekti (atkritumu šķirošanas iespējas, depozītglāžu sistēma, izmantoto materiālu iespējamā pārstrāde vai izmantošana atkārtoti u. c. iespējas)?

**Iepirkuma 1., 2. un 3. daļa – Muzikālās parku programmas**

|  |  |  |  |
| --- | --- | --- | --- |
| Daļas Nr. | Iepirkuma daļas nosaukums | Pasākuma norises laiks | Pasākuma norises vieta |
| 1. | Vērmanes dārza programma | 01.08.2025. – 29.08.2025. | Vērmanes dārzs/estrāde |
| 2. | Dzegužkalna parka programma | 06.08.2025. – 27.08.2025. | Dzegužkalna parks/estrāde |
| 3. | Dauderu parka programma | 07.08.2025. – 28.08.2025. | Dauderu parks |

1. Izstrādāt un realizēt dzīvās mūzikas koncertprogammas ar saukli “Skani, Rīga!” vienā no Programmas daļām (uz kuru pretendents piesakās): Vērmanes dārza estrādē, Dauderu parkā vai Dzegužkalna parka estrādē (turpmāk – Programmas), t. sk.:

– Iepirkuma 1. daļa – **Vērmanes dārza estrādē** 5 (piecu) pasākumu norisi piektdienās 01.08.2025., 08.08.2025., 15.08.2025., 22.08.2025. un 29.08.2025.;

– Iepirkuma 2. daļa – **Dzegužkalna parka estrādē** 4 (četru) pasākumu norisi trešdienās 06.08.2025., 13.08.2025., 20.08.2025. un 27.08.2025.;

– Iepirkuma 3. daļa – **Dauderu parka estrāde** 4 (četru) pasākumu norisi ceturtdienās 07.08.2025., 14.08.2025., 21.08.2025. un 28.08.2025.

**Atslēgas vārdi:** Populāru mūziķu koncertprogrammas, iestudējumi, stilistiskā dažādība atšķirīgām auditorijām, spēja piesaistīt plašu auditoriju.

**Mērķauditorija:** Rīgas iedzīvotāji, t. sk. konkrētās apkaimes un kaimiņu apkaimju iedzīvotāji, kā arī pilsētas viesi, dažādas vecuma grupas – pieaugušie, bērni, jaunieši, t. sk. ģimenes ar bērniem.

**Programmu pasākumu norises laiks:** no plkst. 19.00 līdz plkst. 21.00

1.1. Nosacījumi Programmu saturam :

1.1.1. Katras vietas Programmas pasākumā (turpmāk – Pasākums) jābūt iekļautām 1 vai 2 (vienai vai divām) mākslinieku, kolektīvu koncertprogrammām vai muzikālām izrādēm vai cita formāta muzikāliem priekšnesumiem ar augstvērtīgu satura piedāvājumu (kopējais programmas garums katrā Pasākumā 90 minūtes);

1.1.2. Pasākumu programmās jābūt līdzsvaram starp izklaidējošu un mākslinieciski augstvērtīgu saturu, orientējoties uz populārās mūzikas žanriem, kas piesaista plašu auditoriju, taču izvērtējot iespēju vismaz vienu Pasākumu atvēlēt repertuāram, kas piesaista jauniešu auditoriju. Programmas repertuāra nodrošināšanā pārsvarā jāpiesaista profesionāli kolektīvi un mākslinieki;

1.1.3. Pasākumu programmām jābūt pielāgotām dažāda vecuma auditorijai, kā arī programmas var veidot, paredzot mērķauditoriju dažādošanu – koncertprogrammas ģimeņu auditorijai, jauniešiem vai pieaugušajiem, kā arī piedāvājot dažādu mūzikas žanru un formātu programmas, piemēram, vieglā klasiskā, džeza mūzika, populārā mūzika, folkmūzika u. c.;

1.1.4. Ņemot vērā norises vietas specifiku, paredzēt tehnisko risinājumu Pasākumu norisei arī lietus gadījumā, nodrošinot Vērmanes dārza estrādei jumta konstrukciju, skatuves konstrukcijas Dzegužkalna parka estrādē un Dauderu parkā;

1.1.5. Pasākumu norises periodā nodrošināt Pasākumu norises vietas (estrāde / skatuve) noformējumu, izmantojot Programmas vizuālo identitāti;

1.1.6. Pasākuma norises vietā tā īstenošanas laikā apmeklētāju ērtībai var paredzēt sabiedriskās ēdināšanas organizēšanu, t.sk. jānodrošina tirdzniecības organizēšanas nosacījumu (turpmāk – Nosacījumi) izstrādāšanu, tirdzniecības dalībnieku atlases organizēšanu, līgumsaistību un tirdzniecības atļauju noformēšanu un uzraudzību. Atbilstoši Nosacījumiem Pasākuma rīkotājs plāno līdzfinansējuma piesaisti par tirdzniecības vietām un tā izlietošanu Pasākuma izdevumu segšanai. Tirdzniecības vietu organizēšana ir sekundāra salīdzinot ar Pasākuma programmu. Vēlams tirdzniecības sortimentā neiekļaut alkoholisko dzērienu tirdzniecību;

1.1.7. Organizējot tirdzniecības vietas, Pasākuma organizators iespēju robežās var nodrošināt vai organizatoriski palīdzēt organizēt elektrības pieslēgumu tirdzniecības vietu nodrošināšanai;

1.1.8. Patstāvīgi veikt visas nepieciešamās darbības Pasākuma organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības nodrošinājums, sabiedriskās kārtības un drošības pasākumu plānošana un nodrošināšana, teritorijas sakopšanas darbu nodrošināšana u. c.);

1.1.9. Nodrošināt visu Pasākumam uzstādīto un nepieciešamo konstrukciju demontāžu un teritorijas sakopšanu un atbrīvošanu līdz katras nākamās dienas plkst. 07.00 vai saskaņā ar Pasūtītāja saskaņoto Pasākuma darba un laika plānu.

1.2. Pasākumu sagatavošanas un realizācijas posmos sadarboties ar Pasūtītāju un Pasūtītāja nolīgto Programmas producentu, Programmas komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi un Departamenta kontaktpersonu, t. sk. piedalīties komunikācijas pasākumos un publicitātes aktivitātēs, kas informē sabiedrību par Pasākumu mākslinieciskajiem, organizatoriskajiem, tehniskajiem u. c. jautājumiem.

1.3. Pretendentam ir jānodrošina pakalpojuma izpilde saskaņā ar Tehnisko specifikāciju un jāiesniedz Pasūtītājam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts (brīvā formā), kas aptver 3 (trīs) līdzvērtīgus publiskus kultūras pasākumus koncertu rīkošanā, kas īstenoti pēdējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) sabiedrībai brīvi pieejamā publiskajā ārtelpā kā arī vizuālos materiālus par minētajiem 2 vai 3 (diviem vai trim) pasākumiem. | Iesniedzot piedāvājumu |
| 3. Pretendenta darba grupas dalībnieki, kuri piedalīsies Programmas izstrādē, CV. | Iesniedzot piedāvājumu |
| 4. Vismaz 3 (trīs) Pasākumu programmā iesaistīto mākslinieku vai kolektīvu rakstiski apliecinājumi par dalību Pasākumā. | Iesniedzot piedāvājumu |
| 5. Pasākuma mākslinieciskās koncepcijas un programmas piedāvājums, apraksts par plānotajām koncertprogrammām norisēm un aktivitātēm, iesaistītajiem dalībniekiem, māksliniekiem, informācija par koncertprogrammu auditoriju un plānoto apmeklētāju skaitu, sabiedriskās ēdināšanas risinājuma piedāvājums, Pasākuma realizācijas laika plāns brīvā formā, Pasākuma izvietojuma plāns, kā arī piedāvājumam jāpievieno materiāli ar vizuālajām atsaucēm un citu informāciju, kas ilustrē pretendenta ideju un izstrādāto programmas piedāvājumu (scenogrāfija). | Iesniedzot piedāvājumu |
| 6. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu ). | Iesniedzot piedāvājumu |
| **2. posms** |  |
| 1. Detalizēta Pasākumu mākslinieciskā programma, iekļaujot detalizētu norišu un aktivitāšu aprakstu, informāciju par koncertprogrammām, dalībniekiem, māksliniekiem, kolektīviem un to sastāviem, koncertprogrammu repertuāru u. c. informāciju, t. sk. publiskojamo informāciju par Pasākuma norisi Komunikācijas kampaņas reklāmas aktivitātēm. | 10 (desmit) darba dienu laikā no līguma noslēgšanas[[5]](#footnote-5)\* |
| 2. Pasākuma norises vietas, t. sk. skatuves daļas scenogrāfijas mākslinieciskais risinājums, iekļaujot skices, vizualizācijas vai tml. | 10 (desmit) darba dienu laikā no līguma noslēgšanas\* |
| 3. Pasākuma darba un laika plāns, t. sk, uzbūves un nobūves darbi, tehniskie mēģinājumi u. c. aktivitātes. | 10 (desmit) darba dienu laikā no līguma noslēgšanas\* |
| 4. Nosacījumu projekts par tirdzniecības organizēšanu Pasākumā. | 10 (desmit) darba dienu laikā no līguma noslēgšanas\* |
| 5. Pasākuma precizēta tāme, t. sk. iekļaujot informāciju par tirdzniecības organizēšanu, plānotajiem ieņēmumiem un plānoto izdevumu segšanu. | Pēc Pasūtītāja pieprasījuma |
| **3. posms** |  |
| Atskaite par pakalpojuma izpildi un Pasākuma īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

**Iepirkumaa 4., 5. un 6. daļa – Apkaimju svētki un pasākumi**

|  |  |  |  |
| --- | --- | --- | --- |
| Daļas Nr. | Iepirkuma daļas nosaukums | Pasākuma norises laiks | Pasākuma norises vieta |
| 4. | Pasākums “Apkaimes svētki Ziepniekkalnā” | 02.08.2025. | Ēbelmuižas parks |
| 5. | Pasākums “Apkaimes svētki Dreiliņkalnā” | 23.08.2025. | Dreiliņkalna parks |
| 6. | Pasākums “Senās uguns nakts” | 30.08.2025. | Vakarbuļļu pludmale |

Iepirkuma 4. daļa – pasākums “Apkaimes svētki Ziepniekkalnā”

**Norises vieta:** Ēbelmuižas parks

**Norises laiks:** 2025. gada 2. augusts, no plkst. 12.00 līdz plkst. 22.00

**Atslēgas vārdi:** Tradīcijām, pilsētas vēsturei un retro stilistikai veltīts pasākums, spēja piesaistīt plašu pieaugušo, ģimeņu un senioru auditoriju, līdzsvars starp izklaides, kultūras un izglītojošām norisēm, vienmērīgi noklāta parka teritorija ar daudzveidīgām aktivitātēm.

**Mērķauditorija:** Rīgas iedzīvotāji, t. sk. kaimiņu apkaimju iedzīvotāji, kā arī pilsētas viesi – pieaugušie, ģimenes ar bērniem, seniori.

2. Izstrādāt un īstenot vienas dienas Apkaimes svētku pasākuma Ēbelmuižas parkā (turpmāk – Pasākums) svinēšanu ar saukli “Grezno, Rīga!”.

2.1. Nosacījumi Pasākuma programmas saturam:

2.1.1. Pasākuma programmā jāiekļauj vismaz 8–10 (astoņas līdz desmit) norises, kas pārstāvētu dažādas kultūras nozares un formātus, piemēram, koncertprogrammas, izrādes, iestudējumi, iekļaujošas aktivitātes, radošās darbnīcas, izpildītājmākslas norises parka teritorijā, atrakcijas, apkaimes un Rīgas vēsturi izzinošas aktivtātes;

2.1.2. Pasākumā ieteicama vienas centrālās skatuves uzstādīšana, nodrošinot plaša apjoma koncertprogrammas estrādes, vieglās klasiskās mūzikas, retro, mūzikla un operetes, bet vakara programmā no plkst. 19.00 līdz plkst. 22.00 zaļumballes žanrā;

2.1.3. Rīkotājam jānodrošina programmas nepārtrauktība visas dienas garumā, lai Pasākuma laikā vienai aktivitātei beidzoties, sāktos nākamā vai arī aktivitātes notiktu paralēli, neveidojot garas pauzes starp dažādām programmas norisēm;

2.1.4. Vakara programmu pēc plkst. 19.00 līdz plkst. 22.00 ieteicams atvēlēt tradicionālas, vēsturiskajiem analogiem atbilstošas zaļumballes rīkošanai ar koncertu iesākumā, vakara vadītāju un tradicionālo zaļuballes repertuāru;

2.1.5. Pasākuma programmā jābūt iekļautiem vismaz 3 (trīs) priekšnesumiem ar profesionālu attiecīgo žanru kolektīvu un/vai mākslinieku dalību. Prasības mērķis ir nodrošināt profesionālu un augstvērtīgu satura piedāvājumu;

2.1.6. Pasākuma programmai jāparedz norises un līdzdalības iespējas bērniem un ģimenēm ar bērniem, piemēram, izzinošas radošās darbnīcas, atrakcijas un radošas spēles u. c.;

2.1.7. Dialoga veicināšanai ar apkaimju iedzīvotājiem Pasākumā jāparedz Apkaimju iedzīvotāju centra informatīvās telts izvietošana;

2.1.8. Pasākumā jāparedz aktivitātes, kurās tiek iesaistīti vai līdzdarbojas Pasākuma apmeklētāji (nodarbības, meistarklases u. c.);

2.1.9. Programmai jāatspoguļo līdzsvars starp izklaides, augsvērtīgas kultūras un izglītojošām norisēm Pasākuma virstēmas ietvaros;

2.1.10. Pasākuma rīkotājam jāparedz tiešās komunikācijas aktivitātes ar, apkaimes, kurā norisinās Pasākums un/vai tuvējo apkaimju iedzīvotājiem, informējot par Pasākumu, kā piemēram, informatīvo materiālu izveide – maketēšana, druka, dalīšana, izvietošana apkaimju iestādēs, ievērojot Programmas dizaina vadlīnijas un pirms nodošanas ražošanā izstrādātos materiālus saskaņojot ar Pasūtītāja kontaktpersonu;

2.1.11. Pasākuma norises vietā tā īstenošanas laikā apmeklētāju ērtībai jānodrošina sabiedriskās ēdināšanas organizēšana, t.sk. jānodrošina tirdzniecības organizēšanas nosacījumu (turpmāk – Nosacījumi) izstrādāšanu, tirdzniecības dalībnieku atlases organizēšanu, līgumsaistību un tirdzniecības atļauju noformēšanu un uzraudzību. Atbilstoši Nosacījumiem Pasākuma rīkotājs plāno līdzfinansējuma piesaisti par tirdzniecības vietām un tā izlietošanu Pasākuma izdevumu segšanai. Tirdzniecības vietu organizēšana ir sekundāra salīdzinot ar Pasākuma programmu. Vēlams tirdzniecības sortimentā neiekļaut alkoholisko dzērienu tirdzniecību;

2.1.12. Nodrošināt Pasākuma norises vietas noformējumu, izmantojot Programmas vizuālo identitāti;

2.2. Veikt visus nepieciešamos saturiskos un tehniskos plānošanas priekšdarbus Pasākuma programmas sekmīgai un drošai realizācijai, kas paredz:

2.2.1. Nodrošināt Pasākuma norises vietas noformējumu, t. sk. izmantojot Pasūtītāja rīcībā esošos noformējuma un vides elementus – krāsaino karodziņu virtenes, gaismu virtenes, krēslu komplektus u. c.[[6]](#footnote-6) Tāmē jāparedz finansējums transportam, montāžas un demontāžas izmaksām. (Noformējumu var saņemt Pasūtītāja noliktavā un 2 (divu) dienu laikā pēc Pasākuma ir jāatdod atpakaļ tādā kārtībā, kādā tas tika izsniegts.);

2.2.2. Nodrošināt Pasākuma norises vietā programmas un/vai norises vietas kartes izvietošanu, paredzot vismaz 2 vai 3 (divus vai trīs) šādus informatīvos stendus visā Pasākuma teritorijā. Informatīvo materiālu izvietošanu plānot arī LED ekrānos, ja tādi ir paredzēti. Informatīvā stenda drukas materiāliem jāizmanto Programmas grafiskā identitāte, maketus pirms nodošanas ražošanā saskaņojot ar Pasūtītāja kontaktpersonu;

2.2.3. Nodrošināt Pasākuma norises saskaņošanu. Veikt visas nepieciešamās darbības Pasākuma organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības pieslēguma nodrošinājums, nepieciešamības gadījumā satiksmes plūsmas organizēšana sadarbībā ar atbildīgajām institūcijām, sabiedriskās kārtības un drošības pasākumu plānošana un nodrošināšana, teritorijas sakopšanas darbu nodrošināšana u. c.);

2.2.4. Palīdzēt organizatoriski nodrošināt elektrības pieslēgumu tirdzniecības vietu nodrošināšanai Pasākuma ietvaros;

2.2.5. Pēc Pasākuma nodrošināt visu nepieciešamo skatuves un cita veida konstrukciju nobūvi un Pasākuma vietas sakopšanu un atbrīvošanu līdz nākamās dienas plkst. 07.00 vai saskaņā ar Pasūtītāja saskaņoto Pasākuma darba un laika plānu.

2.3. Pasākuma sagatavošanas un realizācijas posmos sadarboties ar Pasūtītāju, Pasūtītāja nolīgto Programmas producentu, Programmas komunikācijas kampaņas organizatoru – Rīgas valstspilsētas pašvaldības Centrālās administrācijas Komunikācijas pārvaldi un Departamenta kontaktpersonu, t. sk. piedalīties komunikācijas pasākumos un publicitātes aktivitātēs, kas informē sabiedrību par Pasākuma mākslinieciskajiem, organizatoriskajiem, tehniskajiem u. c. jautājumiem.

2.4. Pretendentam ir jānodrošina pakalpojuma izpilde saskaņā ar tehnisko specifikāciju un jāiesniedz Departamentam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts (brīvā formā), kas aptver 3 (trīs) publiskus kultūras pasākumus, kas īstenoti pēdējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) sabiedrībai brīvi pieejamā publiskajā ārtelpā, kā arī vizuālos materiālus par minētajiem 2 vai 3 (diviem vai trim) pasākumiem. | Iesniedzot piedāvājumu |
| 3. Pretendenta darba grupas 3 (trīs) dalībnieku, kuri piedalīsies programmas izstrādē, CV. | Iesniedzot piedāvājumu |
| 4. Vismaz 3 (trīs) Pasākuma programmā iesaistīto profesionālo mākslinieku un/vai kolektīvu rakstiski apliecinājumi par dalību Pasākumā. | Iesniedzot piedāvājumu |
| 5. Pasākuma mākslinieciskās koncepcijas un programmas piedāvājums, apraksts par plānotajām norisēm un aktivitātēm, iesaistītajiem dalībniekiem, māksliniekiem, informācija par Pasākuma auditoriju un plānoto apmeklētāju skaitu, sabiedriskās ēdināšanas risinājuma piedāvājums, Pasākuma realizācijas laika plāns brīvā formā, Pasākuma izvietojuma plāns, kā arī piedāvājumam jāpievieno materiāli ar vizuālajām atsaucēm un citu informāciju, kas ilustrē Pretendenta ideju un izstrādāto programmas piedāvājumu. Informācija par sadarbību un/vai konsultācijām ar apkaimju biedrībām, nevalstiskajām organizācijām vai citām institūcijām, uzņēmumiem piedāvājuma sagatavošanas laikā. | Iesniedzot piedāvājumu |
| 6. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu). | Iesniedzot piedāvājumu |
| **2. posms** |  |
| 1. Detalizēta Pasākuma mākslinieciskā programma, iekļaujot izvērstu norišu un aktivitāšu aprakstu, informāciju par Pasākuma dalībniekiem, māksliniekiem, kolektīviem un to sastāviem, koncertprogrammu repertuāru u. c. informāciju, t. sk. publiskojamo informāciju par Pasākuma norisi Komunikācijas kampaņas reklāmas aktivitātēm. | 10 (desmit) darba dienu laikā no līguma noslēgšanas[[7]](#footnote-7)\* |
| 2. Pasākuma scenogrāfijas mākslinieciskais risinājums, iekļaujot skices, vizualizācijas vai tml. | 10 (desmit) darba dienu laikā no līguma noslēgšanas\* |
| 3. Precizēts Pasākuma norises vietas izvietojuma plāns. | 10 (desmit) darba dienu laikā no līguma noslēgšanas\* |
| 4. Pasākuma darba un laika plāns, t. sk. uzbūves un nobūves darbi, tehniskie mēģinājumi u. c. aktivitātes. | 10 (desmit) darba dienu laikā no līguma noslēgšanas\* |
| 5. Nosacījumu projekts par tirdzniecības organizēšanu Pasākumā. | 10 (desmit) darba dienu laikā no līguma noslēgšanas\* |
| 6. Pasākuma precizēta tāme, t. sk. iekļaujot informāciju par tirdzniecības organizēšanu, plānotajiem ieņēmumiem un plānoto izdevumu segšanu. | Pēc Pasūtītāja pieprasījuma |
| **3. posms** |  |
| Atskaite par pakalpojuma izpildi un Pasākuma īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

Iepirkuma 5. daļa – pasākums “Apkaimes svētki Dreiliņkalnā”

**Norises vieta:** laukums pie Dreiliņkalna

**Norises laiks:** 2025. gada 23. augusts, no plkst. 12.00 līdz plkst. 22.00

**Atslēgas vārdi**: Sportiskas un aktīvajam dzīvesveidam veltītas aktivitātes, veselīga dzīvesveida popularizēšana, apmeklētāju iesaiste, mūsdienīgs muzikālais repertuārs, daudzveidīgas aktīvā dzīvesveida, tautas sporta un interešu izglītības aktivitātes.

**Mērķauditorija:** Rīgas iedzīvotāji un viesi, Purvciema, Pļavnieku, Dreiliņu, kā arī citu kaimiņu apkaimju iedzīvotāji, dažādu vecumu grupu mērķauditorija, t. sk. jaunieši un seniori, ģimenes ar bērniem.

3. Izstrādāt un realizēt vienas dienas Apkaimes svētku Dreiliņkalnā svinēšanu ar saukli “Sporto, Rīga!” (turpmāk – Pasākums).

3.1. Nosacījumi Pasākuma programmas saturam:

3.1.1. Pasākuma programma jāveido, liekot uzsvaru uz aktīvu un veselīgu dzīvesveidu, piedāvājot iesaistošas aktivitātes, kas saistītas ar aktīvu un veselīgu brīvā laika pavadīšanu, tostarp dažādas spēka un veiklības atrakcijas un spēles, sportiskas aktivitātes – sacensības un paraugdemonstrējumi;

3.1.2. Pasākuma programmā kopumā vēlams iekļaut vismaz 8–10 (astoņas līdz desmit) dažādas norises Dreiliņkalna parka teritorijā;

3.1.3. Pasākuma saturā jāiekļauj aktivitātes, kas piemērotas ģimeņu un bērnu auditorijai – atrakcijas, spēles un tautas sporta aktivitātes, piemēram, veidojot sadarbības ar dažādām interešu izglītības iestādēm – bērnu un jauniešu sporta klubiem un citām organizācijām;

3.1.4. Pasākuma muzikālajā noformējumā vēlams orientēties uz saturam atbilstošu piedāvājumu – dīdžeji, elektroniskā mūzika, hip-hops un līdzīgi žanri.

3.1.5. Pasākumā nav ieteicama vienas centrālās skatuves uzstādīšana, vēlams veidot priekšnesumu zonu uz paaugstinājuma vai maza formāta skatuves, kas dabiski iekļaujas Pasākuma kopainā kā viens no norises punktiem;

3.1.6. Rīkotājam jānodrošina programmas nepārtrauktība visas dienas garumā, lai Pasākuma laikā vienai aktivitātei beidzoties, sāktos nākamā vai arī aktivitātes notiktu paralēli, neveidojot garas pauzes starp dažādām programmas norisēm;

3.1.7. Pasākuma programmā jābūt iekļautiem vismaz 3 (trīs) priekšnesumiem ar populāru attiecīgo žanru kolektīvu un/vai mākslinieku dalību. Prasības mērķis ir nodrošināt profesionālu un augstvērtīgu satura piedāvājumu;

3.1.8. Dialoga veicināšanai ar apkaimju iedzīvotājiem Pasākumā jāparedz Apkaimju iedzīvotāju centra informatīvās telts izvietošana;

3.1.9. Pasākumā jāparedz aktivitātes, kurās tiek iesaistīti vai līdzdarbojas Pasākuma apmeklētāji (nodarbības, meistarklases, sacensības u. c.);

3.1.10. Programmai jāatspoguļo līdzsvars starp aktīvās atpūtas, izklaides un izglītojošām norisēm par veselīgu dzīvesveidu;

3.1.11. Pasākuma rīkotājam jāparedz tiešās komunikācijas aktivitātes ar, apkaimes, kurā norisinās Pasākums un/vai tuvējo apkaimju iedzīvotājiem, informējot par Pasākumu, kā piemēram, informatīvo materiālu izveide – maketēšana, druka, dalīšana, izvietošana apkaimju iestādēs, ievērojot Programmas dizaina vadlīnijas un pirms nodošanas ražošanā izstrādātos materiālus saskaņojot ar Pasūtītāja kontaktpersonu;

3.1.12. Pasākuma norises vietā tā īstenošanas laikā apmeklētāju ērtībai jānodrošina sabiedriskās ēdināšanas organizēšana, t.sk. jānodrošina tirdzniecības organizēšanas nosacījumu (turpmāk – Nosacījumi) izstrādāšanu, tirdzniecības dalībnieku atlases organizēšanu, līgumsaistību un tirdzniecības atļauju noformēšanu un uzraudzību. Atbilstoši Nosacījumiem Pasākuma rīkotājs plāno līdzfinansējuma piesaisti par tirdzniecības vietām un tā izlietošanu Pasākuma izdevumu segšanai. Tirdzniecības vietu organizēšana ir sekundāra salīdzinot ar Pasākuma programmu. Vēlams tirdzniecības sortimentā neiekļaut alkoholisko dzērienu tirdzniecību;

3.1.13. Nodrošināt Pasākuma norises vietas noformējumu, izmantojot Programmas vizuālo identitāti;

3.2. Veikt visus nepieciešamos saturiskos un tehniskos plānošanas priekšdarbus Pasākuma programmas sekmīgai un drošai realizācijai, kas paredz:

3.2.1. Nodrošināt Pasākuma norises vietas noformējumu, t. sk. izmantojot Pasūtītāja rīcībā esošos noformējuma un vides elementus – krāsaino karodziņu virtenes, gaismu virtenes, krēslu komplektus u. c.[[8]](#footnote-8) Tāmē jāparedz finansējums transportam, montāžas un demontāžas izmaksām. (Noformējumu var saņemt Pasūtītāja noliktavā un 2 (divu) dienu laikā pēc Pasākuma ir jāatdod atpakaļ tādā kārtībā, kādā tas tika izsniegts.);

3.2.2. Nodrošināt Pasākuma norises vietā programmas un/vai norises vietas kartes izvietošanu, paredzot vismaz 2 vai 3 (divus vai trīs) šādus informatīvos stendus visā Pasākuma teritorijā. Informatīvo materiālu izvietošanu plānot arī LED ekrānos, ja tādi ir paredzēti. Informatīvā stenda drukas materiāliem jāizmanto Programmas grafiskā identitāte, maketus pirms nodošanas ražošanā saskaņojot ar Pasūtītāja kontaktpersonu;

3.2.3. Nodrošināt Pasākuma norises saskaņošanu. Veikt visas nepieciešamās darbības Pasākuma organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības pieslēguma nodrošinājums, nepieciešamības gadījumā satiksmes plūsmas organizēšana sadarbībā ar atbildīgajām institūcijām, sabiedriskās kārtības un drošības pasākumu plānošana un nodrošināšana, teritorijas sakopšanas darbu nodrošināšana u. c.);

3.2.4. Palīdzēt organizatoriski nodrošināt elektrības pieslēgumu tirdzniecības vietu nodrošināšanai Pasākuma ietvaros;

3.2.5. Pēc Pasākuma nodrošināt visu nepieciešamo skatuves un cita veida konstrukciju nobūvi un Pasākuma vietas sakopšanu un atbrīvošanu līdz nākamās dienas plkst. 07.00 vai saskaņā ar Pasūtītāja saskaņoto Pasākuma darba un laika plānu.

3.3. Pasākuma sagatavošanas un realizācijas posmos sadarboties ar Pasūtītāju, Pasūtītāja nolīgto Programmas producentu, Programmas komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi un Departamenta kontaktpersonu, t. sk. piedalīties komunikācijas pasākumos un publicitātes aktivitātēs, kas informē sabiedrību par Pasākuma mākslinieciskajiem, organizatoriskajiem, tehniskajiem u. c. jautājumiem.

3.4. Pretendentam ir jānodrošina pakalpojuma izpilde saskaņā ar tehnisko specifikāciju un jāiesniedz Departamentam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts (brīvā formā), kas aptver 3 (trīs) publiskus kultūras pasākumus, kas īstenoti pēdējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) sabiedrībai brīvi pieejamā publiskajā ārtelpā, **kuros tika izmantoti arī aktīvās atpūtas un sporta elementi sabiedrībai brīvi pieejamā publiskajā ārtelpā,** kā arī vizuālos materiālus par minētajiem 2 vai 3 (diviem vai trim) pasākumiem. | Iesniedzot piedāvājumu |
| 3. Pretendenta darba grupas dalībnieku un/vai piesaistīto ekspertu, kuri piedalīsies programmas izstrādē, CV. | Iesniedzot piedāvājumu |
| 4. Vismaz 3 (trīs) Pasākuma programmā iesaistīto profesionālo mākslinieku un/vai kolektīvu rakstiski apliecinājumi par dalību Pasākumā. | Iesniedzot piedāvājumu |
| 5. Pasākuma mākslinieciskās koncepcijas un programmas piedāvājums, apraksts par plānotajām norisēm un aktivitātēm, iesaistītajiem dalībniekiem, informācija par Pasākuma auditoriju un plānoto apmeklētāju skaitu, sabiedriskās ēdināšanas risinājuma piedāvājums, Pasākuma realizācijas laika plāns brīvā formā, Pasākuma izvietojuma plāns, kā arī piedāvājumam jāpievieno materiāli ar vizuālajām atsaucēm un citu informāciju, kas ilustrē Pretendenta ideju un izstrādāto programmas piedāvājumu. Informācija par sadarbību un/vai konsultācijām ar apkaimju biedrībām, nevalstiskajām organizācijām vai citām institūcijām, uzņēmumiem piedāvājuma sagatavošanas laikā. | Iesniedzot piedāvājumu |
| 6. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu). | Iesniedzot piedāvājumu |
| **2. posms** |  |
| 1. Detalizēta Pasākuma programma, iekļaujot detalizētu norišu un aktivitāšu aprakstu, informāciju par Pasākuma dalībniekiem, māksliniekiem, kolektīviem un to sastāviem, koncertprogrammu repertuāru u. c. informāciju, t. sk. publiskojamo informāciju par Pasākuma norisi Komunikācijas kampaņas reklāmas aktivitātēm. | 10 (desmit) darba dienu laikā no līguma noslēgšanas[[9]](#footnote-9)\* |
| 2. Pasākuma scenogrāfijas mākslinieciskais risinājums, iekļaujot skices, vizualizācijas vai tml. | 10 (desmit) darba dienu laikā no līguma noslēgšanas\* |
| 3. Precizēts Pasākuma norises vietas izvietojuma plāns. | 10 (desmit) darba dienu laikā no līguma noslēgšanas\* |
| 4. Pasākuma darba un laika plāns, t. sk. uzbūves un nobūves darbi, tehniskie mēģinājumi u. c. aktivitātes. | Pēc Pasūtītāja pieprasījuma |
| 5. Nosacījumu projekts par tirdzniecības organizēšanu Pasākumā. | 10 (desmit) darba dienu laikā no līguma noslēgšanas\* |
| 6. Pasākuma precizēta tāme, t. sk. iekļaujot informāciju par tirdzniecības organizēšanu, plānotajiem ieņēmumiem un plānoto izdevumu segšanu. | Pēc Pasūtītāja pieprasījuma |
| **3. posms** |  |
| Atskaite par pakalpojuma izpildi un Pasākuma īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

Iepirkuma 6. daļa – pasākums “Senās uguns nakts”

**Norises vieta:** Vakarbuļļu pludmale

**Norises laiks:** 2025. gada 30. augusts, no plkst. 18.00 līdz plkst. 23.00

**Atslēgas vārdi:** Noskaņām bagāts pasākums, kas veltīts Baltijas jūrai, tradīcijām un nākotnes redzējumam, balanss starp izklaides un kultūras piedāvājumu un noderīgas informācijas sniegšanu, pārdomāts vizuālais – ugunskuru – risinājums.

Par Senās uguns nakts tradīciju: tradīcija atdzima 1992. gadā Somijas pilsētā Turku, kas drīz vien guva lielu atsaucību arī citās Baltijas jūras valstīs - Igaunijā, Dānijā, Zviedrijā, Vācijā, Polijā, Lietuvā, kā arī daudzos Latvijas piejūras novados, pilsētās un pagastos. Ugunskuri katru gadu tiek aizdegti vienlaicīgi augusta pēdējā sestdienas saulrieta laikā plkst. 20.30.

Mērķauditorija: Rīgas iedzīvotāji, t. sk. kaimiņu apkaimju iedzīvotāji, kā arī pilsētas viesi, dažādas vecuma grupas – pieaugušie, bērni, jaunieši, t. sk. ģimenes ar bērniem.

4. Izstrādāt un īstenot vienas dienas pasākuma “Senās uguns nakts” (turpmāk – Pasākums) programmu, lai apliecinātu piederību un atbalstu mūsdienu “Senās uguns nakts” idejām un mērķiem – Baltijas jūras valstu vienotības stiprināšana, rūpes par jūru un dabu, vēstures un kultūras mantojuma saglabāšanu, kā arī veicināt iedzīvotāju interesi un sadarbību ar tuvākiem un tālākiem kaimiņiem, un novērtēt Rīgas un konkrēto apkaimju unikālo atrašanās vietu Baltijas jūras krastā.

4.1. Nosacījumi Pasākuma programmas saturam:

4.1.1. Pasākuma programmā jāparedz vismaz 3–4 (trīs līdz četru) dažādu žanru mākslinieku piedalīšanās, piesaistot kā profesionālus kolektīvus un māksliniekus, tā arī amatierkolektīvus, kuru repertuārs tematiski atbilst “Senās uguns nakts” idejai un vēstījumam;

4.1.2. Pasākuma programmā jāparedz diskusijas vai lektoru (atbilstošās jomas speciālistu) lasījumi par Baltijas jūras ilgtspēju, vides un ekoloģijas tēmām, kā arī piejūras apkaimēm aktuāliem jautājumiem;

4.1.3. Pasākumā jānodrošina vismaz 3 (trīs) ugunskuru iedegšana, ievērojot nepieciešamos drošības pasākumus;

4.1.4. Pasākuma noformējumā vēlams ievērot saskaņu ar apkārtējo vidi, veidojot skatuves mākslinieku uzstāšanās zonu atbilstošu Pasākuma norises vietai un specifikai – daba, ekoloģija, ilgstspēja;

4.1.5. Nodrošināt Pasākuma norises vietas noformējumu, izmantojot Programmas vizuālo identitāti;

4.1.6. Dialoga veicināšanai ar apkaimju iedzīvotājiem Pasākumā jāparedz Apkaimju iedzīvotāju centra informatīvās telts izvietošana;

4.1.7. Pasākuma norises vietā tā īstenošanas laikā apmeklētāju ērtībai jāparedz risinājums sabiedriskās ēdināšanas organizēšanai, t.sk. jānodrošina tirdzniecības organizēšanas nosacījumu (turpmāk – Nosacījumi) izstrādāšanu, tirdzniecības dalībnieku atlases organizēšanu, līgumsaistību un tirdzniecības atļauju noformēšanu un uzraudzību. Atbilstoši Nosacījumiem Pasākuma rīkotājs plāno līdzfinansējuma piesaisti par tirdzniecības vietām un tā izlietošanu Pasākuma izdevumu segšanai. Tirdzniecības vietu organizēšana ir sekundāra salīdzinot ar Pasākuma programmu. Vēlams tirdzniecības sortimentā neiekļaut alkoholisko dzērienu tirdzniecību;

4.1.8. Pēc Pasākuma organizatoram jānodrošina visu nepieciešamo skatuves un cita veidu konstrukciju nobūvi un Pasākuma vietas sakopšanu un atbrīvošanu.

4.2. Veikt visus nepieciešamos saturiskos un tehniskos plānošanas priekšdarbus Pasākuma sekmīgai un drošai realizācijai:

4.2.1. Pasākuma noformējumā var izmantot Pasūtītāja rīcībā esošos noformējuma un vides elementus – krāsaino karodziņu virtenes, gaismu virtenes, krēslu komplektus u. c.[[10]](#footnote-10) Tāmē jāparedz finansējums transportam, montāžas un demontāžas izmaksām. (Noformējumu var saņemt Pasūtītāja noliktavā un 2 (divu) dienu laikā pēc Pasākuma ir jāatdod atpakaļ tādā kārtībā, kādā tas tika izsniegts.);

4.2.2. Pasākuma teritorijā jāparedz 2 vai 3 (divus vai trīs) stendus / norādes ar informāciju par Pasākuma programmu un/vai izvietojuma plānu u. c. aktuālu informāciju. Informatīvo materiālu izvietošanu plānot arī LED ekrānos, ja tādi ir paredzēti. Informatīvajos materiālos jāizmanto Programmas izstrādātā grafiskā identitāte, pirms nodošanas ražošanā materiālus savlaicīgi saskaņojot ar Pasūtītāja kontaktpersonu;

4.2.3. Nodrošināt Pasākuma norises saskaņošanu. Veikt visas nepieciešamās darbības Pasākuma organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības nodrošinājums, nepieciešamības gadījumā satiksmes plūsmas organizēšana sadarbībā ar atbildīgajām institūcijām, sabiedriskās kārtības un drošības pasākumu plānošana un nodrošināšana, teritorijas sakopšanas darbu nodrošināšana u. c.);

4.2.4. Nodrošināt vai palīdzēt nodrošināt, ja nepieciešams, elektrības pieslēgumu Pasākuma ietvaros organizēto tirdzniecības vietu nodrošinājumam;

4.2.5. Nodrošināt visu nepieciešamo skatuves un cita veida konstrukciju demontāžu un Pasākuma vietas sakopšanu un atbrīvošanu līdz nākamās dienas plkst. 07.00 vai saskaņā ar Pasūtītāja saskaņoto Pasākuma darba un laika plānu;

4.2.6. Pasākuma sagatavošanas un realizācijas posmos sadarboties ar Pasūtītāju, Pasūtītāja nolīgto Programmas producentu, Programmas komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi un Departamenta kontkatpersonu, t. sk. piedalīties komunikācijas pasākumos un publicitātes aktivitātē, kas informē sabiedrību par Pasākuma mākslinieciskajiem, organizatoriskajiem, tehniskajiem u. c. jautājumiem.

4.3. Pretendentam ir jānodrošina pakalpojuma izpilde saskaņā ar Tehnisko specifikāciju un jāiesniedz Pasūtītājam saskaņošanai šāda informācija atbilstoši noteiktajiem termiņiem:

Iesniedzamie dokumenti:

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts (brīvā formā), kas aptver 3 (trīs) publiskus kultūras pasākumus, kas īstenoti pēdējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) sabiedrībai brīvi pieejamā publiskajā ārtelpā, kā arī vizuālos materiālus par minētajiem 2 vai 3 (diviem vai trim) pasākumiem. | Iesniedzot piedāvājumu |
| 3. Pretendenta darba grupas dalībnieku un/vai piesaistīto ekspertu, kuri piedalīsies programmas izstrādē, CV. | Iesniedzot piedāvājumu |
| 4. Vismaz 2 (divu) Pasākuma programmā iesaistīto profesionālo mākslinieku vai kolektīvu rakstiski apliecinājumi par dalību Pasākumā. | Iesniedzot piedāvājumu |
| 5. Pasākuma mākslinieciskās koncepcijas un programmas piedāvājums, apraksts par plānotajām norisēm un aktivitātēm, t. sk. iekļaujot informāciju par Pasākuma programmā iesaistītajiem dalībniekiem, māksliniekiem, informācija par Pasākuma auditoriju un plānoto apmeklētāju skaitu, Pasākuma programmas realizācijas laika plāns brīvā formā, Pasākuma izvietojuma plāns, sabiedriskās ēdināšanas un “piknika zonas” organizēšanas risinājuma piedāvājums. Piedāvājumam jāpievieno materiāli ar vizuālajām atsaucēm un citu informāciju, kas ilustrē Pretendenta ideju un izstrādāto programmas piedāvājumu, t. sk. Pasākuma scenogrāfisko risinājumu.  Informācija par sadarbību un/vai konsultācijām ar apkaimju biedrībām, nevalstiskajām organizācijām vai citām institūcijām, uzņēmumiem piedāvājuma sagatavošanas laikā. | Iesniedzot piedāvājumu |
| 6. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu). | Iesniedzot piedāvājumu |
| **2. posms** |  |
| 1. Pasākuma mākslinieciskās programmas scenārija plāns, iekļaujot detalizētus aktivitāšu aprakstus un programmu, dalībniekus, Pasākuma vadītāju tēzes u. c. informāciju, kas būtiska kopējās Programmas kontekstā, t. sk. publiskojamo informāciju par Pasākuma norisi Komunikācijas kampaņas reklāmas aktivitātēm. | 10 (desmit) darba dienu laikā no līguma noslēgšanas[[11]](#footnote-11)\* |
| 2. Pasākuma noformējuma mākslinieciskais risinājums, iekļaujot skices, vizualizācijas vai tml. | 10 (desmit) darba dienu laikā no līguma noslēgšanas\* |
| 3. Precizēts Pasākuma norises vietas izvietojuma plāns, iekļaujot mākslinieciskā, tehniskā personāla, apmeklētāju drošības (apmeklētāju plūsmas organizēšanu) un servisa vietas, t. sk. tirdzniecības vietu skaita plānojums teritorijā u. c. | 10 (desmit) darba dienu laikā no līguma noslēgšanas\* |
| 4. Pasākuma darba un laika tehniskais plāns, iekļaujot informāciju par plānotajiem uzbūves un nobūves darbiem, tehniskajiem mēģinājumiem u. c. tehniskajiem un organizatoriskajiem aspektiem. Plānā ir jāiekļauj informācija par satiksmes ierobežojumiem un citām darbībām, ja tādas tiek plānotas. | 10 (desmit) darba dienu laikā no līguma noslēgšanas[[12]](#footnote-12)\* |
| 5.  Nosacījumu projekts par tirdzniecības organizēšanu Pasākumā. | 10 (desmit) darba dienu laikā no līguma noslēgšanas\* |
| 6. Pasākuma precizēta tāme, t. sk. iekļaujot informāciju par tirdzniecības organizēšanu, plānotajiem ieņēmumiem un plānoto izdevumu segšanu. | Pēc Pasūtītāja pieprasījuma |
| **3. posms** |  |
| Atskaite par pakalpojuma izpildi un Pasākuma īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

Ludmila Levite (tehniskās specifikācijas sagatavotājs)

Anna Līga Ermansone (tehniskās specifikācijas sagatavotājs)

Sagatavošanas datums 12.03.2025.

Tehniskās specifikācijas

1. pielikums

Attēls, kurā ir ārpus telpām, apģērbs, koks, persona

Mākslīgā intelekta ģenerētais saturs var būt nepareizs.

Karodziņu virtenes un E27 spuldzīšu virtenes.

Attēls, kurā ir apģērbs, ārpus telpām, persona, debesis

Mākslīgā intelekta ģenerētais saturs var būt nepareizs.

Brīvi stāvoši karogi ar Rīgas Vasaras identitāti.

Attēls, kurā ir koks, ārpus telpām, zāle, apģērbs

Mākslīgā intelekta ģenerētais saturs var būt nepareizs.

Lentīšu dekori.

Attēls, kurā ir ārpus telpām, zāle, koks, debesis

Mākslīgā intelekta ģenerētais saturs var būt nepareizs.

Saliekamie krēsliņi, palešu dīvāni un sēžammaisi.

1. Publisks kultūras pasākums, šī nolikuma izpratnē, ir sabiedrībai brīvi pieejams kultūras pasākums publiskā ārtelpā. [↑](#footnote-ref-1)
2. Publiskā ārtelpa šī nolikuma izpratnē ir sabiedrībai brīvi pieejamas teritorijas, ko veido bulvāri, laukumi, pasāžas, krastmalas, promenādes, parki, meža parki, skvēri, publiskie ūdeņi un citas vietas, kas nodotas publiskai lietošanai. [↑](#footnote-ref-2)
3. Programmas pasākumi, kuru īstenošana ir deleģēta Rīgas valstspilsētas pašvaldības kultūras iestādēm. [↑](#footnote-ref-3)
4. Programmas pasākumi, kuru īstenošana ir deleģēta Rīgas valstspilsētas pašvaldības kultūras iestādēm. [↑](#footnote-ref-4)
5. \*2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību). [↑](#footnote-ref-5)
6. Skat. Tehniskās specifikācijas 1. pielikumu [↑](#footnote-ref-6)
7. \*2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību) [↑](#footnote-ref-7)
8. Skat. Tehniskās specifikācijas 1. pielikumu [↑](#footnote-ref-8)
9. \*2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību). [↑](#footnote-ref-9)
10. Skat. Tehniskās specifikācijas 1. pielikumu [↑](#footnote-ref-10)
11. \*2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību). [↑](#footnote-ref-11)
12. \*2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību). [↑](#footnote-ref-12)